Esther Roper

Esther Roper (Lancashire, Britainia Handia, 1868ko abuztuaren 4a-1938ko apirilaren 28a) ingeles sufragista, gizarte-justiziaren aldeko ekintzailea, enplegu-berdintasunaren eta langile-klaseko emakumeen boto-eskubidearen alde borrokatu zuena. Graduatu eta Manchesterreko Owens College-n bachelor of arts titulua lortu zuen lehen emakumeetako bat. 

 Bizitza 
Esther Mánchesterreko fabrika batean lan egiten zuen langile baten  , geroago Afrikan misiolari egin zena eta Annie Roper irlandar etorkinen alabaren alaba zen.

Emakume langilea zen, eta talentu funtsen antolatzaile, administratzaile eta biltzailea —distiratsuagoa banbalinen atzean, aurrean baino. Manchesterreko Unibertsitateko emakumezkoen sailarentzat egiten zuen lan, eta North of England Suffrage Society-ko («Ingalaterra iparraldeko gizarte sufragista») idazkaria zen; National Union of Women's Suffrage Societies-eko («Emakumeen sufragisten elkarteen batasun nazionala») batzordeko kidea zen, Millicent Fawcett beteranoak zuzendua, eta, gainera, Manchester National Society for Women 's Suffrage («Emakumeen sufragioko Manchester Elkarte Nazionala») elkarteko idazkaria da.

1896an Eva Gore-Booth ezagutu zuen, biak George MacDonald-en apopilo etxean zeudela, Bordigheran, Italian. Maitale bihurtu ziren bizitza osorako.

XIX. mendearen amaieran eta XX. mendearen hasieran, Roperrek eta Gore-Boothek lore-saltzaileen, zirkuko artisten, zerbitzarien eta ikatz-meatzeetako langileen taldeak antolatzen lagundu zuten, lanerako eskubidea arriskuan jartzen baitzuten gurutzada moralek eta lege berriek. Bilera publikoak, manifestazioak eta parlamenturako ordezkaritzak antolatu zituzten. Roperrek eta Gore-Boothek argudiatu zuten emakumeen mantenua jokoan zegoela, emakumeak gai zirela beren enpleguari buruzko erabakiak hartzeko, eta langileen boto faltak botererik gabe uzten zituela lan-eremuan. 1900ean "Women 's Labour News" sortu eta editatu zuten. Hiru hilean behingo argitalpen hori, langileak batzeko helburua zuena, 1904ra arte egon zen indarrean.

1903an, bikoteak Lancashire eta Cheshireko Ehungintzako Emakumeen eta Bestelako Langileen Ordezkaritza Batzordea sortzen lagundu zuen, hauteskunde orokor batzuetara aurkezten zen emakumeen sufragiorako lehen hautagaiaren kanpaina antolatuz.  1905ean, Roper Emakume Industrialen eta Profesionalen Sufragiorako Elkarte Nazionaleko idazkari bihurtu zen. 1906tik aurrera, Roper eta Gore-Booth Pankhursteko Emakumeen Batasun Sozial eta Politikotik aldendu ziren. Ez zeuden ados taktika militanteen erabilerarekin eta Emmeline Pankhurstek emakume langileen eskubideen defentsan zuen interes faltarekin.

Bakezale ospetsuak izan ziren Lehen Mundu Gerran, International Committee of Women for Permanent Peace («Bake iraunkorrerako emakumeen nazioarteko batzordea») erakundearekin lan eginez. Besteak beste, kontzientzia eragozleen alargunak eta seme-alabak  mantentzen lagundu zuten haiek preso zeuden bitartean. Gerra ostean, Committee for the Abolition of Capital Punishment-eko («Heriotza-zigorra indargabetzeko komitea») kide egin ziren eta espetxeen erreforman lan egin zuten.

Urte batzuk geroago, Roperrek justizia sozialaren aldeko borrokan jarraitu zuen. Hainbat gutun sinatu zituen The Times egunkarira, enpleguan gizonen eta emakumeen arteko tratu-berdintasunari buruz. Roper asmatikoa eta miopea zen.  Roper bihotzeko baten ondorioz hil zen bere etxean 1938ko apirilean. Gore-Boothekin batera lurperatu zuten St. Johneko (Hampstead) hilerrian, apirilaren 30ean, Saforen aipu batekin, ikono lesbikoa, bere hilarrian grabatua. Constance Markieviczek, Gore-Boothen ahizpak, honela idatzi zuen berari buruz: «Zenbat eta gehiago ezagutu, orduan eta gehiago maite duzu, eta asko pozten naiz Eva eta biak elkarrekin egoteaz, eta oso eskertuta nago bere maitasunak azkeneraino lagundu ziolako».

Roperen izena eta irudia (eta emakumeen sufragioaren beste 58 defendatzaileenak) Millicent Garrett Fawcett estatuaren idulkian daude, Parliament Squaren, Londresen, 2018an inauguratua.

 Erreferentziak 

 Kanpo estekak 
 Gifford Lewis, Booth, Eva Selina Gore (1870–1926), Oxford Dictionary of National Biography, Oxford University Press, 2004, 2006ko uztailaren 29an bisitatua

Kategoria:Victoriarrak
Kategoria:Lesbianismoa
Kategoria:Lesbianak
Kategoria:LGBT
Kategoria:Sufragismoa
Kategoria:Sufragistak
Kategoria:Sufragista britainiarrak